ಪಾಮನಕಲ್ಲೂರು

ಪಾಮನಕಲ್ಲೂರು ಭಾರತ ದೇಶದ ಕರ್ನಾಟಕ ರಾಜ್ಯದ ರಾಯಚೂರು ಜಿಲ್ಲೆಯ ಮಾನ್ವಿ (ಈಗಿನ ಮಸ್ಕಿ) ತಾಲ್ಲೂಕಿನಲ್ಲಿರುವ ಒಂದು ಗ್ರಾಮ. ಪಾಮನಕಲ್ಲೂರು ಮಾನ್ವಿ ಪಟ್ಟಣಕ್ಕೆ ವಾಯುವ್ಯದಲ್ಲಿದೆ. ಪಾಮನಕಲ್ಲೂರು ರಾಯಚೂರು ಮತ್ತು ಬಾಗಲಕೋಟೆಯನ್ನು ಸಂಪರ್ಕಿಸುವ ರಸ್ತೆಯಲ್ಲಿದೆ. ಇದು ಜಿಲ್ಲಾ ಕೇಂದ್ರ ರಾಯಚೂರಿನಿಂದ ಪಶ್ಚಿಮಕ್ಕೆ ೫೧ ಕಿಮೀ ದೂರದಲ್ಲಿದೆ.

https://www.onefivenine.com/india/villages/Raichur/Manvi/Pamanakallur 

ಅಲ್ಲದೇ ಪಾಮನಕಲ್ಲೂರು ಗ್ರಾಮದಲ್ಲಿ ಶ್ರೀ ಆದಿ ಬಸವೇಶ್ವರ ದೇವಸ್ಥಾನವಿದ್ದು, ಪ್ರತಿ ವರ್ಷ ಬಸವೇಶ್ವರ ಜಯಂತಿಯ ದಿನದಂದು ಅದ್ಧೂರಿಯಾಗಿ ಜಾತ್ರೆ ಮಾಡಲಾಗುತ್ತದೆ. ಸಾಮೂಹಿಕ ವಿವಾಹ, ರಥೋತ್ಸವ ಸೇರಿದಂತೆ ಅನೇಕ  ಕಾರ್ಯಕ್ರಮಗಳು ಜಾತ್ರಾ ಸಂದರ್ಭದಲ್ಲಿ ನಡೆಯುತ್ತವೆ.ಸ್ಥಳೀಯ ವ್ಯಕ್ತಿಗಳು ನೀಡಿರುವ ಮಾಹಿತಿ ಆಧಾರಿತ

ಅಷ್ಟೇ ಅಲ್ಲದೇ ಪಾಮನಕಲ್ಲೂರು ಗ್ರಾಮದಲ್ಲಿ ಮೋರಾರ್ಜಿ ದೇಸಾಯಿ ವಸತಿ ಶಾಲೆ (ಪರಿಶಿಷ್ಟ ಪಂಗಡ/ ಎಸ್ಟಿ), ಕಸ್ತೂರಿಬಾ ವಸತಿ ಶಾಲೆ, ಹಿಂದುಳಿದ ವರ್ಗಗಳ ಮೇಟ್ರಿಕ್ ಪೂರ್ವ ವಸತಿ ಶಾಲೆ ಮತ್ತು  ರೈತ ಸಂಪರ್ಕ ಕೇಂದ್ರವೂ ಇರುತ್ತದೆ.

ಈ ಗ್ರಾಮವು ರಾಯಚೂರು - ಲಿಂಗಸುಗೂರು ಮುಖ್ಯ ರಸ್ತೆಯಲ್ಲಿ ಇರುವುದರಿಂದ ಸಾಕಷ್ಟು ವಾಹನ ದಟ್ಟಣೆ ಹೊಂದಿರುತ್ತದೆ. 

ಅಲ್ಲದೇ ಪಾಮನಕಲ್ಲೂರು ಗ್ರಾಮದಲ್ಲಿ ಎನ್ಆರ್ಬಿಸಿ ೫ಎ ಕಾಲುವೆ, ನಂದವಾಡಗಿ ಏತ ನೀರಾವರಿ ಕಾಲುವೆ ಹೋರಾಟಗಳು ಸೇರಿದಂತೆ ಅನೇಕ ಧರಣಿಗಳು ನಡೆದಿವೆ.

ಜನಸಂಖ್ಯಾಶಾಸ್ತ್ರ
೨೦೦೧ ರ ಭಾರತದ ಜನಗಣತಿಯ ಪ್ರಕಾರ, ಪಾಮನಕಲ್ಲೂರು ೨,೯೮೬ ಜನಸಂಖ್ಯೆಯನ್ನು ಹೊಂದಿತ್ತು. ಅದರಲ್ಲಿ ೧,೪೭೯ ಪುರುಷರು ಮತ್ತು ೧,೫೦೭ ಮಹಿಳೆಯರು ಮತ್ತು ೫೪೦ ಕುಟುಂಬಗಳು ಇದ್ದವು.

೨೦೧೧ ರ ಜನಗಣತಿಯ ಪ್ರಕಾರ ಗ್ರಾಮದ ಒಟ್ಟು ಭೌಗೋಳಿಕ ವಿಸ್ತೀರ್ಣ ೧೯೫೩.೪೪ ಹೆಕ್ಟೇರ್. ಪಾಮನಕಲ್ಲೂರು ಒಟ್ಟು ೩,೨೦೦ ಜನಸಂಖ್ಯೆಯನ್ನು ಹೊಂದಿದೆ, ಅದರಲ್ಲಿ ಪುರುಷ ಜನಸಂಖ್ಯೆ ೧,೬೦೬ ಮತ್ತು ಮಹಿಳೆಯರ ಜನಸಂಖ್ಯೆ ೧,೫೯೪ ಆಗಿದೆ. ಪಾಮನಕಲ್ಲೂರು ಗ್ರಾಮದ ಸಾಕ್ಷರತೆ ಪ್ರಮಾಣ ೫೧.೪೧% ಇದರಲ್ಲಿ ೬೨.೧೪% ಪುರುಷರು ಮತ್ತು ೪೦.೫೯% ಮಹಿಳೆಯರು ಸಾಕ್ಷರರಾಗಿದ್ದಾರೆ. ಪಾಮನಕಲ್ಲೂರು ಗ್ರಾಮದಲ್ಲಿ ಸುಮಾರು ೬೦೫ ಮನೆಗಳಿವೆ.https://villageinfo.in/karnataka/raichur/manvi/pamankallur.html ಪಾಮನಕಲ್ಲೂರಿನ ಪಿನ್‌ಕೋಡ್‌ ೫೮೪ ೧೨೦ ಆಗಿದೆ.https://news.abplive.com/pincode/karnataka/raichur/pamankallur-pincode-584120.html

ಶ್ರೀ ಆದಿ ಬಸವೇಶ್ವರ ದೇವಸ್ಥಾನ
alt=ಶ್ರೀ ಆದಿ ಬಸವೇಶ್ವರ ದೇವಸ್ಥಾನ ಪಾಮನಕಲ್ಲೂರು|thumb|left|ಶ್ರೀ ಆದಿ ಬಸವೇಶ್ವರ ದೇವಸ್ಥಾನ ಪಾಮನಕಲ್ಲೂರು ಪಾಮನಕಲ್ಲೂರಿನಲ್ಲಿ ಶ್ರೀ ಆದಿ ಬಸವೇಶ್ವರ ದೇವಸ್ಥಾನವಿದೆ.https://www.justdial.com/Raichur/sri-adi-basaveshwara-temple-Raichur-Hyderabad-Road/9999P8532-8532-221203005921-X3Z6_BZDET?srcterm=sri%2520adi%2520basaveshwara%2520temple&predocid=9999P8532.8532.180309232044.B7X6 ಇಲ್ಲಿ ಪ್ರತಿವರ್ಷವೂ ಬಸವೇಶ್ವರ ಜಯಂತಿಯ ದಿನದಂದು ಶ್ರೀ ಆದಿ ಬಸವೇಶ್ವರ ಜಾತ್ರೆಯನ್ನು ಆಚರಿಸಲಾಗುತ್ತದೆ. ಇಲ್ಲಿ ಕಳೆದ ಕೆಲವು ವರ್ಷಗಳಿಂದ ಸಾಮೂಹಿಕ ವಿವಾಹಗಳನ್ನು ಜಾತ್ರೆಯ ನಿಮಿತ್ಯ ಹಮ್ಮಿಕೊಳ್ಳಲಾಗುತ್ತಿದೆ. ಅಂದು ಬೆಳಗ್ಗೆಯಿಂದ ಸಂಜೆಯವರೆಗೂ ಪ್ರಸಾದದ ವ್ಯವಸ್ಥೆ ಮಾಡಲಾಗಿರುತ್ತದೆ. ಅಲ್ಲದೇ ವಿಶೇಷ ಸಂದರ್ಭಗಳಲ್ಲಿ, ಅಮಾವಾಸ್ಯೆಯ ದಿನಗಳಂದು ದೇವಸ್ಥಾನದಲ್ಲಿ ಭಜನಾ ಕಾರ್ಯಕ್ರಮಗಳು ನಡೆಯುತ್ತವೆ. ಪ್ರತಿ ವರ್ಷವೂ ಶ್ರೀಶೈಲಕ್ಕೆ ಪಾದ ಯಾತ್ರೆ ಮಾಡುವ ಭಕ್ತಾದಿಗಳಿಗೆ ಇಲ್ಲಿ ಅನ್ನ ದಾಸೋಹವನ್ನು ಸುಮಾರು ಒಂದು ವಾರದವರೆಗೂ ನಡೆಸಿಕೊಂಡು ಬರಲಾಗುತ್ತದೆ.

ಇದನ್ನೂ ನೋಡಿ
 ಮಾನ್ವಿ
 ರಾಯಚೂರು ಜಿಲ್ಲೆ
 ಲಿಂಗಸೂಗೂರು

ಉಲ್ಲೇಖಗಳು

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಗ್ರಾಮಗಳು